Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 2. számú melléklet a 89/2005. (V. 5.) Korm. rendelethez
Paragraph Index: 872

4. A DOKUMENTÁLÁS SZABÁLYOZÁSA ÉS A NYILVÁNTARTÁSOK M.035. Ki kell dolgozni és alkalmazni kell a szabályozás rendszerét a folyamatokat, biztonsági követelményeket leíró, valamint a tervezési feltételeket rögzítõ dokumentációk készítésére, ellenõrzésére, jóváhagyására, kiadására, szétosztására, használatára és módosítására. M.036. A minõségirányítási rendszerben kell meghatározni a dokumentálást szabályozó rendszer hatályát, a különbözõ dokumentálási tevékenységekre és dokumentumfajtákra vonatkozó felelõsségi köröket. A szabályozás hatálya alá tartoznak többek között a rajzok, a (különféle módon tárolt) adatok, számítások, elõírások, számítógépes kódok, a megrendelések és a rájuk vonatkozó dokumentáció, a szállítók által összeállított dokumentációk, eljárásrendek és munkautasítások, valamint az adatlapok. M.037. Biztosítani kell a dokumentációt készítõ, ellenõrzõ, felülvizsgáló és jóváhagyó személyek számára a szükséges információkat. M.038. A dokumentáció módosításait a tervezõ szervezet vagy arra jogosult szakképzett személy ellenõrizze és hagyja jóvá. M.039. A szabályozás hatálya alá tartozó rendszerekre vonatkozó dokumentációt át kell adni a tevékenységet ellátó személyzetnek, akik azt kötelesek alkalmazni. A hatálytalanított dokumentumok visszavonásáról és begyûjtésérõl intézkedni kell a véletlenszerû felhasználás elkerülése érdekében. M.040. Az új, módosított dokumentáció szétosztása szabályozott módon történjen mindazok részére, akiket ez érint. M.041. Olyan nyilvántartási rendszert kell kidolgozni és alkalmazni, amely biztosítja a szükséges nyilvántartások elõírását, készítését, ellenõrzését, jóváhagyását és rendszeres karbantartását olyan módon, hogy az tükrözze az elvégzett munkák valós állapotát. Általában a tervezés, beszerzés, szerelés, ellenõrzés, vizsgálat, üzemeltetés, karbantartás, módosítás, képzés, kutatás és fejlesztés nyilvántartására van szükség. M.042. A speciális eljárást és szabályozást igénylõ nyilvántartások, mint pl. a számítógépes kódok és szoftverek, a nagy sûrûségû adattároló eszközökön vagy optikai lemezeken tárolt adatok lekérdezhetõ és használatra alkalmas módon történõ tárolását és kezelését biztosítani kell. M.043. A minõségirányítási rendszer intézkedjen az archiválandó és megõrzésre nem kötelezett nyilvántartásokról, megadva a megõrzési idõtartamot. Biztosítani kell a nyilvántartások tárolásához szükséges eszközöket.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes